# ขบวนการซูเปอร์อิเล็กตรอน ไบโอแมน
โชวเด็นชิ ไบโอแมน หรือ ขบวนการซูเปอร์อิเล็กตรอน ไบโอแมน  เป็นภาพยนตร์แนวขบวนการนักสู้ ลำดับที่ 8 ของประเทศญี่ปุ่น ออกอากาศทางสถานีโทรทัศน์ทีวีอาซาฮิ ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 4 กุมภาพันธ์ ค.ศ. 1984 ถึง 26 มกราคม ค.ศ. 1985 รวมความยาวทั้งสิ้น 51 ตอน และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 17 กรกฎาคม ค.ศ. 1984) ในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันเสาร์-อาทิตย์ เวลา 10:00 น. ตั้งแต่เดือนเมษายน 2528 ถึึง พฤษภาคม 2529

 เนื้อเรื่อง 
ในอดีต ดาวไบโอที่มีอารยธรรมเจริญรุ่งเรืองกว่าโลกมนุษย์ ต้องพังพินาศลงจากสงครามครั้งใหญ่บนดวงดาว ที่เกิดจากการนำการค้นพบทางวิทยาศาสตร์ที่เรียกว่า อนุภาคไบโอ มาใช้ทำลายล้างกันเอง ทำให้ฝ่ายพันธมิตรเพื่อสันติภาพแห่งดาวไบโอ ซึ่งต้องการที่จะเห็นการใช้อนุภาคไบโอไปในทางสันติ จึงได้ส่งหุ่นยนต์ยักษ์ไบโอโรโบ และหุ่นยนต์ผู้ช่วยชื่อว่าพีโบมายังโลกมนุษย์ เพื่อเป็นการป้องกันไม่ให้เกิดโศกนาฏกรรมแบบเดียวกันกับดาวไบโอ ที่เกิดจากการใช้ความก้าวหน้าทางเทคโนโลยีไปในทางที่ผิด ซ้ำรอยเดิมอีกครั้งบนโลกมนุษย์ ไบโอโรโบได้เดินทางมาถึงโลกในศตวรรษที่ 15 พร้อมกับได้แผ่อนุภาคไบโอไปยังมนุษย์โลกในสมัยนั้น 5 คน ที่บังเอิญได้พบเห็นการมาถึงของไบโอโรโบ

5 ศตวรรษให้หลัง ดร.แมน นักวิทยาศาสตร์อัจฉริยะผู้บ้าคลั่ง ได้ใช้ความรู้ทางวิทยาศาสตร์ดัดแปลงตัวเองเป็นไซบอร์ก และสร้างกองกำลังหุ่นยนต์ชื่อว่า จักรวรรดิ์เกียร์ ซึ่งมีฐานบัญชาการนีโอกราดอยู่ที่ขั้วโลกใต้ โดยเชื่อว่าพวกตนซึ่งเป็นหุ่นยนต์มีความเจริญสูงส่งกว่ามนุษย์ จึงมุ่งหมายจะยึดครองโลก ด้านพีโบ และหุ่นยนต์ยักษ์ไบโอโรโบได้ตื่นขึ้นจากการหลับใหล และออกรวบรวมหนุ่มสาวจำนวน 5 คน ผู้สืบเชื้อสายจากมนุษย์โลกที่ได้อาบอนุภาคไบโอในอดีต รวมกันเป็นไบโอแมน เข้าต่อสู้หยุดยั้งความทะเยอทะยานของ ดร.แมน และจักรวรรดิ์เกียร์ เพื่อรักษาสันติภาพของโลกมนุษย์

 ตัวละคร 
 ไบโอแมน 
  เรดวัน / โก ชิโร่ (郷史朗)
 หัวหน้าทีมไบโอแมน อายุ 24 ปี เป็นนักบินกระสวยอวกาศของญี่ปุ่น มีความสามารถในการสื่อสารกับสัตว์ได้เนื่องจากได้รับพลังอานุภาพไบโอจากบรรพบุรุษ
  กรีนทู / ทากาสุงิ ชินโง (高杉真吾)
 อดีตนักแข่งรถอายุ 23 ปี มีทักษะด้านการขับรถอันยอดเยี่ยม มีความสามารถในการต่อสู้โดยใช้พละกำลังเป็นหลักและมักจะใจดีกับเด็กๆ หลังจากที่มิกะเสียชีวิตชินโงตั้งตำแหน่งรองผู้นำทีม
  บลูทรี / นัมบาระ เรียวตะ (南原竜太)
 นักว่ายน้ำอายุ 18 ปี ชื่นชอบการผจญภัยเดินทาง เนื่องจากเรียวตะอยู่ในครอบครัวที่อยู่หมู่บ้านของชาวประมงทำให้แม่ของเขาสนับสนุนแต่ถูกพ่อห้ามเนื่องจากกลัวว่าลูกชายตนเองจะทำเรื่องที่ไม่ดีขึ้นมาตอนที่ 19 มีความสามารถในการต่อสู้รูปแบบพริ้วไหว
  เยลโล่โฟร์ (คนแรก) / โคอิซึมิ มิกะ (小泉ミカ)
 ช่างภาพหญิงอายุ 18 ปี ช่างภาพสารคดีสาว ที่เดินทางไปเก็บภาพต่างๆทั่วโลกแทนพี่ชายของเธอที่เสียชีวิต โดยความฝันสูงสุดของเธอคือการได้ทำงานถ่ายภาพในแอฟริกา มีความสามารถในด้านการจดจำ ในตอนที่ 10 มิกะเสียชีวิตเนื่องจากรับการโจมตีของปืนไบโอคิลเลอร์กันของเมสัน
  เยลโล่โฟร์ (คนที่ 2) / ยาบุกิ จุน (矢吹ジュン)
 อดีตนักยิงธนูโอลิมปิกทีมชาติญี่ปุ่น อายุ 19 ปี เข้ามาเป็นเยลโล่โฟร์แทนมิกะ มีความสามารถในด้านการโจมตีและการยิงธนู ค่อนข้างสูง จึงมีฉากการต่อสู้ค่อนข้างมาก
  พิงค์ไฟว์ / คัตสึรางิ ฮิคารุ (桂木ひかる)
 นักศึกษาอายุ 20 ปี มีความสามารถในการเป่าฟลุท มักจะเข้าขากันโดยเฉพาะช่วงต่อสู้พร้อมกับจุน

 ตัวละครอื่นๆ 
พีโบ (ピーボ)
หุ่นยนต์สีทอง ที่หลบหนีภัยมาจากดาวไบโอ และเป็นผู้รวบรวมสมาชิกที่มีพลังอนุภาพไบโอขึ้นมา เพื่อกำจัดศัตรูที่มาจากนอกโลกและศัตรูที่มาจากโลก
คาเงยามะ จุนอิจิ (蔭山秀一)
ลูกชายแท้ๆของ ดร.แมน แห่งจักรวรรดิใหม่เกียร์ ที่คอยช่วยเหลือและต่อสู้พร้อมกับไบโอแมนในหลายครั้งๆ ถึงแม้จะเกลี้ยกล่อมดร.แมนผู้เป็นพ่อไม่สำเร็จก็ตามแต่สามารถทลายแผนการอันทะเยอทะยานของจักรวรรดิเกียร์ได้ทุกครั้ง
ศาตราจารย์ ชิบิตะ (柴田博士)
นักวิทยาศาสตร์ผู้คอยช่วยเหลือและให้ความร่วมมือกับไบโอแมน และต่อต้านจักรวรรดิเกียร์
นักรบแม็กเน (マグネ戦士) / ยามาโมริ โชตะ (山守正太)
ชายหนุ่มผู้พิทักษ์ผืนป่าและธรรมชาติ อาศัยอยู่ในภูเขาเนกุระ มีทักษะและพละกำลังสูงกว่ามนุษย์ทั่วไป ได้พบกับพวกไบโอแมนโดยบังเอิญ รวมถึงช่วยต่อสู้กับจักรวรรดิ์เกียร์และรู้สึกตกหลุมรักจุน และขอเข้าร่วมเป็นสมาชิกทีมไบโอแมนคนที่ 6 ชิโร่สงสัยว่าโชตะมีอนุภาคไบโออยู่ในร่างกายหรือไม่ หลังจากการตรวจสอบ ไบโอโรโบไม่พบอนุภาคไบโอในร่างของโชตะ หลังจากนั้นโชตะซึ่งผิดหวังที่ไม่สามารถเข้าร่วมทีมได้ ได้ถูกฟาร์ร่าซึ่งปลอมตัวมาหลอกลวงนำไปดัดแปลงร่างเป็น นักรบแม็กเนตอนที่ 36 และถูกเกียร์ควบคุมบังคับให้กลับมาสู้กับพวกไบโอแมน อย่างไรก็ดีภายหลังโชตะหลุดพ้นจากการควบคุมของเกียร์และช่วยไบโอแมนทำลายหุ่นยักษ์แม็กเนเมแกนส์ลงได้
มิกิ (ミキ)
เมกะโคลนที่มีชีวิตจิตใจเป็นของตนเอง ได้รับความช่วยเหลือจากไบโอแมนและจุนอิจิ จึงได้มาเป็นพวก อาศัยอยู่กับศจ.ชิบิตะ

 อุปกรณ์และท่าไม้ตายต่างๆ ของไบโอแมน 
เทคโนเบรส
 อุปกรณ์แปลงร่างของไบโอแมน รูปทรงกำไลข้อมือมีหน้าจอขนาดเล็กไว้สื่อสารกับสมาชิกคนอิ่น เมื่อแปลงร่างจะใช้รหัสแปลงร่างตามชุดไบโอสูทที่มีอยู่ด้วย
ไบโอสูท
ชุดแปลงร่างของไบโอแมน บรรจุในเทคโนเบรส ไบโอสูทมีความเร็วในการวิ่ง 120 กิโลเมตรต่อชั่วโมงและกระโดดถึง 100 เมตร นอกจากนี้ไบโอสูทแต่ละชุดจะมีความสามารถที่แตกต่างกันไป
ไบโอซอร์ด
 อาวุธประจำตัวของไบโอแมน สามารถปรับเป็นปืน หรือ แยกเป็น มีดสั้น-ดาบยาวได้ เก็บไว้ที่เอวขวา
 อาวุธและความสามารถประจำตัว 
เรดวัน
ไฟเออร์ซอร์ด
ไบโอซอร์ดที่อาบเปลวเพลิง
สปาร์กซอร์ด
ไบโอซอร์ดที่มีกระแสไฟฟ้าสีแดง
โชวเดนชิเรดาร์
ไดรวิ่งแอคแทค
ท่าไม้ตายของเรดวันโดยเป็นการพุงชนศัตรูด้วยความเร็วสูง
ไบโอซูเปอร์คิ๊ก
กรีนทู
เฮอร์ริเคนซอร์ด
ไบโอซอร์ดที่มีพลังแห่งลม ใช้กำจัดศัตรูที่มีจำนวนมาก
โชวเดนชิสโคป
สามารถในการมองหาเมกะโคลนที่ปลอมตัวเป็นมนุษย์ ซึ่งเป็นความสามารถพิเศษของกรีนทู
กรีนบูมเมอแรง
บูมเมอแรงเฉพาะตัวของกรีนทู ใช้ในการกำจัดศัตรูจำนวนมาก
เบรกแอคชั่น
ท่าไม้ตายของกรีนทู โดยเป็นการโจมตีด้วยท่าเบรกแดนซ์ในการต่อสู้
ซูเปอร์จัมป์
ท่าไม้ตายของกรีนทู มีความสามารถในการหลอกล่อศัตรูได้
บูมเมอแรงคิ๊ก
บลูทรี
อิเลกซอร์ด
ไบโอซอร์ดที่มีกระแสไฟฟ้าสีน้ำเงิน
โชวเดนชิเอียร์
สามารถรับฟังเสียงไกลถึง 1 กิโลเมตร ซึ่งเป็นความสามารถพิเศษของบลูทรี
ซูเปอร์สกายไดรวิ่ง
พุ่งชนศัตรูด้วยการเหาะด้วยความเร็วสูง
บลูคัตเตอร์
ครอสคัตเตอร์
สครูว์ครัช
ฟลายอิ้งคัตเตอร์
ไบโอพาวเวอร์ฟูลชาร์จ
เยลโล่โฟร์
ธันเดอร์ซอร์ด
ไบโอซอร์ดที่มีกระแสไฟฟ้าสีเหลือง
โชวเดนชิโฮโลกราฟฟี่
สามารถดึงภาพที่ถูกบันทึกจากการบันทึกลงสูทไบโอ เพื่อวิเคราะห์ข้อมูล สามารถเร่งภาพและกรอภาพได้ตามความคิด ซึ่งเป็นความสามารถพิเศษของเยลโล่โฟร์
แอคชั่นชูตติ้ง
สโตรปแฟลช
ไบโอแอร์โรว์
อาวุธประจำตัวของเยลโล่โฟว์ (คนที่ 2) สามารถโจมตีศัตรูครั้งละมากๆได้
พิงค์ไฟว์
เลเซอร์ซอร์ด
ลำแสงสีชมพูออกมาจากไบโอซอร์ด
โชวเดนชิมูนไลท์
สามารถส่องแสงจากความมืดได้ถึง 200 เมตร
พิงค์บาเรีย
สร้างบาเรียป้องกัน
พิงค์แฟลช
ปล่อยแสงแฟลชสีชมพูออกจากส่วนหน้ากาก
สปินช็อป
หมุนตัวและสับศัตรูไปพร้อมๆกัน
 ท่าไม้ตายรูปแบบประสาน 
ไบโออิเล็กตรอน
 ท่าไม้ตายที่เกิดจากการรวมพลังอนุภาพไบโอทั้ง 5 คน แปรเป็นความคิดหนึ่งเดียว และสร้างท่าไม้ตายที่มีความหลากหลายในการกำจัดศัตรู
มิราเคิลเลเซอร์
นำไบโอซอร์ดทั้ง 5 เล่ม มาประกบกัน จากนั้นลำแสงจากดาบเกิดขึ้นเป็นรูปพายุแสง ทำให้ศัตรูที่โดนลำแสงนี้ถึงกับกระเด็นและถูกทำลายในที่สุด
ไบโออิเล็กตรอนบีม
ไบโออิเล็กตรอนรูปแบบหนึ่ง ที่นำไบโอซอร์ด (รูปแบบปืน) ยิงพร้อมกันทั้ง 5 คน ทำลายในศัตรูในจุดเดียวกัน
ไบโอซูเปอร์อิเล็กตรอน
ไบโอบิ๊กแอร์โรว์
อาวุธที่แปรสภาพมาจากไบโอแอร์โรว์ของเยลโล่โฟร์ ทำให้มีขนาดที่ใหญ่ขึ้น
ไบโอรีโวลเวอร์
มิราเคิลบอมเบอร์
เซอร์คัสลูป
เพนตาบีม
ไบโออิเล็กตรอนอีกรูปแบบหนึ่งโดยนำไบโอซอร์ดจรดปลายพื้นชี้ไปที่ศัตรู ทำให้เกิดพลังทำลายล้างพุ่งตรงไปยังศัตรู เหมาะแก่การโจมตีศัตรูที่บินไม่ได้และมีจำนวนมาก
มิราเคิลเบิร์นบาร์
นำไบโอซอร์ดรูปแบบปืน ยิงไปที่พื้นดิน เพื่อให้เกิดพลังทำลายล้างพุ่งตรงไปหาศัตรู
ซูเปอร์อิเล็กตรอน
ท่าไม้ตายใหม่ของไบโอแมน ถูกใช้มาเพื่อต่อกรกับจูนอยด์และบิ๊กทรีที่เพิ่มพลังจากมิราเคิล G-X โดยทั้ง 5 กระโดดขึ้นและรวมกลุ่มกันเพื่อสะสมพลังอนุภาพไบโอ จากนั้นปล่อยพลังงานอนุภาพไบโอออกไปเป็นแสงสีทองและโจมตีศัตรูได้อย่างเด็ดขาด
แพร์ซอร์ด
แพร์บีม
แพร์ไทฟูน
ท่าไม้ตายเฉพาะเยลโล่โฟร์และพิงค์ไฟว์ โดยที่ทั้ง 2 กระโดดและรวมตัวกันเป็นพายุขนาดย่อม จากนั้นหมุนตัวใส่ศัตรู ซึ่งท่าไม้ตายนี้เป็นการสะกัดกั้นการโจมตีของศัตรู พร้อมกับทำลายศัตรูไปในตัว
แพร์คิ๊ก
ไบโอซอร์ดแฟลช

 พาหนะของไบโอแมน 
ไบโอมัค
ข้อมูลจำเพาะ: ความยาวทั้งหมด 2.2 เมตร (1) 2 เมตร (2) / ความเร็วสูงสุด 300 กิโลเมตรต่อชั่วโมง (ความเร็วขั้นสูงสุด 540 กิโลเมตรต่อชั่วโมง) (1) 250 กิโลเมตรต่อชั่วโมง (ความเร็วขั้นสูงสุด 450 กิโลเมตรต่อชั่วโมง) (2)
 มอเตอร์ไซต์ไบโอแมน มี 2 คันคือ ไบโอมัค 1 และ ไบโอมัค 2 โดยตัวสีรถเป็นสีแดงและเหลือง เป็นมอเตอร์ไซค์ของเรดวันและเยลโล่โฟร์
ไบโอเทอร์โบ
ข้อมูลจำเพาะ:  ความยาวทั้งหมด 4.8 เมตร / ความเร็วสูงสุด 350 กิโลเมตรต่อชั่วโมง (ความเร็วขั้นสูงสุด 630 กิโลเมตรต่อชั่วโมง)
 รถเปิดประทุนสีแดงของไบโอแมน ด้านบนมีไซเรนติดอยู่ (สามารถหมุนได้) มีผู้ขับคือ กรีนทู บลูทรี และ พิงค์ไฟว์ ต้นแบบตัวรถดัดแปลงมาจากมาสด้ารุ่น RX-7

 หุ่นยนต์ของไบโอแมน 
ไบโอโรโบ
 หุ่นยนต์ที่เกิดจากการรวมร่างของยานทั้ง 2 ลำ ประกอบด้วย ไบโอเจ็ทหมายเลข 1 และ ไบโอเจ็ทหมายเลข 2 มีดาบและโล่ เป็นอาวุธ นอกจากนี้ยังมีลำแสงที่ปล่อยจากดวงตาของหุ่น และมิซไซส์จากหัวไหล่ เป็นอาวุธรองลงมา
ข้อมูลจำเพาะ: สูง 52 เมตร / หนัก 920 ตัน
อาวุธ
ซูเปอร์เมเซอร์
ดาบที่อาบลำแสงจากพลังงานใช้เป็นท่าไม้ตายในการโจมตีศัตรู
ไบโอชิลด์
ไบโอโรโบมิซไซล์
ไบโอโรโบซูเปอร์มิซไซล์
ไบโอโรโบบีม
ซูเปอร์คิ๊ก
ท่าไม้ตาย
ท่าไม้ตายของไบโอโรโบคือซูเปอร์เมเซอร์ และท่าไม้ตายนี้มีท่าประยุกค์หลากหลาย จึงทำให้มีท่าไม้ตายแบบแยกย่อยประกอบไปด้วย
ซูเปอร์เมเซอร์ สเตรทฟลัช
ซูเปอร์เมเซอร์ รูปแบบใช้ดาบแทงตรงไปคู่ต่อสู้
ซูเปอร์เมเซอร์ แดชชิ่งบีม
ซูเปอร์เมเซอร์ คอนเซ็นเทชัน
ซูเปอร์เมเซอร์ โคเมทคัตเตอร์
ซูเปอร์เมเซอร์ เชนซอว์คัตเตอร์
ซูเปอร์เมเซอร์ เพลงดาบกากบาท (十文字斬り) / เพลงดาบกากบาทหมุนกลับ (逆転一文字斬り)
ซูเปอร์เมเซอร์ เบรกแอคแทค
ซูเปอร์เมเซอร์ ชาโดว์คัตเตอร์
ซูเปอร์เมเซอร์ พินบอลชูตติง
ซูเปอร์เมเซอร์ เอเนอร์จีชาร์จ
ซูเปอร์เมเซอร์ เพลงดาบอนุภาพไบโอ / เพลงดาบอนุภาพไบโอ ขั้นสูงสุด (強化バイオ粒子斬り)
ซูเปอร์เมเซอร์ ซูเปอร์แฟลช
 ยานรบของไบโอแมน 
ไบโอเจ็ท หมายเลข 1
ข้อมูลจำเพาะ: ความยาวทั้งหมด 25.6 เมตร / น้ำหนัก 368 ตัน / ความเร็วสูงสุด 1 มัค
ยานรบรูปร่างคล้ายเครื่องบินขับไล่ ทำหน้าที่ส่วนหัว, แขน และลำตัวช่วงบนของไบโอโรโบ ผู้บังคับคือ เรดวันและพิงค์ไฟว์
ไบโอเจ็ท หมายเลข 2
ข้อมูลจำเพาะ: ความยาวทั้งหมด 31 เมตร / น้ำหนัก 552 ตัน / ความเร็วสูงสุด 10 มัค
ยานรบรูปร่างคล้ายเครื่องบินบรรทุกหนัก ทำหน้าที่เป็นลำตัวช่วงล่างจนถึงเท้าของไบโอโรโบ ผู้บังคับคือ กรีนทู, บลูทรี และเยลโล่โฟร์
ไบโอดราก้อน
ข้อมูลจำเพาะ: ความยาวทั้งหมด 102 เมตร / น้ำหนัก 1800 ตัน / เที่ยวบินความเร็วสูงสุด 7 มัค / ความเร็วในการวิ่งสูงสุด 550 กิโลเมตรต่อชั่วโมง
ยานแม่และฐานทัพลับของไบโอแมน ในอดีตพีโบได้เดินทางมายังโลกด้วยยานไบโอดราก้อนและทำการปล่อยอนุภาพไบโอ (จากยานไบโอดราก้อน) แก่มนุษย์ที่มีคุณลักษณะเหมาะสมกับที่ชาวดาวไบโอได้กำหนดเอาไว้

 จักรวรรดิใหม่ เกียร์ 
ดร.แมน (ドクターマン, ด็อกเตอร์แมน) / คาเงยามะ ฮิเดโอะ (蔭山秀夫)
 นักวิทยาศาสตร์สติเฟื่อง ที่ได้ดัดแปลงตนเองเป็นหุ่นยนต์และหมายจะยึดครองโลก เพื่อความทะเยอทยานของตนเอง ตัวตนที่แท้จริงของเขาคือคาเงยามะ ฮิเดโอะพ่อของคาเงยามะ จุนอิจิ
 บิ๊กทรี 
กลุ่มขุนพลมือขวาของดร.แมน เป็นแอนดรอยด์ที่สร้างขึ้นมาโดยดร.แมน ทำหน้าที่ในการปลอมตัวเป็นมนุษย์เพื่อวางแผนการต่างๆ
เมสัน (メイスン)
หัวหน้ากลุ่มบิ๊กทรี มีความสามารถในการต่อสู้ด้วยอาวุธที่ติดตั้งจากแขนเป็นหลัก
ฟาร์ร่า (ファラ)
สมาชิกหญิงเพียงคนเดียวของบิ๊กทรี มีความสามารถในการปลอมตัวเป็นมนุษย์
มอนสเตอร์ (モンスター)
สมาชิกของบิ๊กทรี รูปร่างอ้วนหัวโล้น มีพละกำลังสูงสุดแต่กลับมีความฉลาดน้อยลง
 จูนอยด์ 
กลุ่มสัตว์ประหลาดของเกียร์ ทำหน้าที่ต่อกรกับไบโอแมนควบคู่กับกลุ่มบิ๊กทรี
แมชเชอร์จู (メッサージュウ)
จูนอยด์รูปร่างเหยี่ยวสามารถบินได้และสามารถปล่อยคลื่นซูเปอร์โซนิคโดยมักจะทำงานร่วมกับเมสันและฟาร์ร่า
ไซกอร์น (サイゴーン)
จูนอยด์ผู้มีพลังจิตมีใบหน้าสามหน้าเข้าไว้อยู่ด้วยกัน มีความสามารถใช้พลังจิตควบคุมสิ่งของหรือสิ่งมีชีวิตย้ายที่ต่างๆได้
จูโอ (ジュウオウ)
จูนอยด์รูปร่างคล้ายกอริล่า สามารถโจมตีด้วยพละกำลังจากกำปั้นโดยมักจะทำงานควบคู่กับมอนสเตอร์
เมสเลอร์ (メッツラー)
จูนอยด์ลำตัวสีแดง-ดำ มีอาวุธคือกรงเล็บที่ติดอยู่กับแขนซ้าย สามารถสร้างภาพโฮโลแกรมในการหลอกล่อไบโอแมน
อาคุไอเกอร์ (アクアイガー)
จูนอยด์ลำตัวสีเขียว มีความสามารถในการโจมตีด้วยน้ำเป็นหลัก เป็นจูนอยด์ที่มีพลังน้อยที่สุดในกลุ่ม
 อื่นๆ 
ฟาร์ร่าแคท (ファラキャット)
ลูกน้องของฟาร์ร่า ทำหน้าที่ติดตามและต่อสู้ควบคู่กับฟาร์ร่า
ปรินซ์ (プリンス)
ลูกชายของ ดร.แมน มีลักษณะเด่นคือผมหน้าปิดตาข้างขวา มีนิสัยก้าวร้าวผิดกับเด็กวัยรุ่นทั่วไปและทำทุกอย่างเพื่อต้องการจากพ่อ ตัวจริงเป็นเมกะโคลนที่ลอกแบบจากคาเงยามะ จุนอิจิ
เมกะโคลน (メカクローン)
ทหารระดับล่างของเกียร์มีความสามารถในการปลอมตัวเป็นมนุษย์

 ยานรบและอาวุธต่างๆ ของเกียร์ 
เมกะไจแกน (メカジャイガン)
หุ่นยนต์ขนาดยักษ์ของเกียร์ ถูกเก็บไว้ที่นีโอกราโด โดยผู้เรียกหุ่นคือดร.แมน จะทำการเรียกส่งเมกะไจแกนแต่ละตัวออกมาเพื่อโจมตีที่โลก โดยชื่อท้ายของตัวหุ่นจะลงท้ายด้วยคำว่าแกนส์
นีโอเมกะไจแกน (ネオメカジャイガン)
เมกะไจแกนที่เพิ่มประสิทธิภาพในการโจมตี โดยเพิ่มพลังในส่วนเกราะตัวหุ่นและพลังจากมิราเคิล G-X โดยชื่อท้ายของตัวหุ่นจะลงท้ายด้วยคำว่าเมแกนส์
ไบโอคิลเลอร์กัน
ปืนทำลายอานุภาพไบโอที่ส่งมาจากอวกาศเมื่อยิงคู่ต่อสู้ที่มีอานุภาพไบโอทำให้เกิดอันตรายถึงชีวิต
มิราเคิล G-X
โลหะพิเศษที่ดร.แมนคิดค้นขึ้นมา โดยถูกใช้กับบิ๊กทรี, จูนอยด์และนีโอเมกะไจแกน ทำให้มีพลังในการต่อสู้สูงและเพิ่มความแข็งแกร่งยิ่งขึ้น

 ไบโอฮันเตอร์ ซิลเวอร์ 
ไบโอฮันเตอร์ ซิลเวอร์ (バイオハンター・シルバ)
 หุ่นยนต์นักฆ่าจากอวกาศผู้ที่รังเกียจอนุภาพไบโอแมน และทำลายล้างดาวไบโออย่างย่อยยับ หลังจากที่ทำลายดาวไบโอและล่วงรู้ว่ายังมีผู้ที่มีพลังอนุภาคไบโอเหลืออยู่ที่โลก จึงเดินทางมาเพื่อกำจัดไบโอแมนให้สิ้นซาก
 ซิลเวอร์มีปืนสลายพลังอนุภาคไบโอ และเทคนิคการต่อสู้แบบหมาป่า ทำให้เป็นที่ต้องการของจักรวรรดิเกียร์ แต่ด้วยความทรนงทำให้ซิลเวอร์เลือกที่จะกำจัดไบโอแมนด้วยมือของตน แต่สุดท้ายแล้ว ซิลเวอร์กลับพ่ายแพ้พลังอนุภาคไบโอและตายด้วยน้ำมือของเรดวันในที่สุด